Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvallat julkaisi muistutuksen, ettei Länsirannalla valmistetuissa tuotteissa
saa olla "Valmistettu Israelissa" -merkintää.
Israel, Kypros ja Kreikka pyrkivät kolmenkeskisessä kokouksessa -
lujittamaan strategisia intressejä alueellisella liitolla.
USA:n varapresidentti Biden kiitti edistymisestä -
taistelussa Isisiä vastaan.
Yhdysvaltain tulli- ja rajavartiolaitos muistutti maahantuojia -
noudattamaan vuonna 1995 käyttöönotettuja ohjeita, -
joissa Israelia ja Länsirantaa koskevat erilaiset tullisäännökset.
Vaikka USA ei erottele juutalais- ja palestiinalaisasutuksia Länsirannalla, -
se ei salli "vihreän linjan" takaisten israelilaistehtaiden tuotteille -
"Valmistettu Israelissa" -merkintää.
Varatiedottaja Mark Toner korosti ulkoministeriön lehdistötilaisuudessa, -
että uudelleenjulkaistut ohjeet vain vahvistavat olemassa olevia ohjeita -
eivätkä ne sisällä uusia ohjeita.
Tulli- ja rajavartiolaitos julkaisi tuotemerkintäohjeensa uudelleen.
Tällä ohjeistuksella vahvistettiin vain aiemmat vaatimukset.
Tulli- ja rajavartiolaitos on tehnyt selväksi, -
ettei se korvaa aiempia päätöksiä eikä sääntöjä eikä aseta lisävaatimuksia -
Länsirannalta, Gazasta tai Israelista tuotaville tavaroille.
Mitään uutta ei siis ole. Näillä ainoastaan vahvistetaan ohjeet.
Ohjeiden uudelleenjulkaisua edelsi EU:n tuotemerkintädirektiivi, -
joka koskee Länsirannan juutalais- asutuksissa valmistettuja tuotteita.
EU:n ohjeistus herätti Israelissa huolta, -
koska monet kansainväliset järjestöt -
yrittävät nostattaa boikottia Israelia vastaan.
Maatalousministeri Uri Ariel sanoi, -
että muistutuksen ajankohta saattoi olla sattuma, -
mutta korosti, että se oli kohtuuton, epäreilu ja sopimaton.
Ariel varoitti tiukasti Yhdysvaltoja sanoen, että Israelin on harkittava, -
tarvitaanko sen maatalousavustajaa Yhdysvalloissa.
Hän lisäsi, että ellei avustajaa tarvita Yhdysvalloissa, -
Israelin pitäisi harkita siirtymistä Intiaan, Kiinaan tai muualle.
Yhdysvaltain ulkoministeriöstä kuitenkin todettiin, -
ettei tuotteiden merkitseminen ole epätavallista, ja korostettiin, -
ettei se boikotoi Israelia.
Joitakin valituksia on uskoakseni tullut, 9―10. En tiedä, keitä he ovat.
Väitettiin, että Länsirannalta peräisin olevissa tuotteissa -
oli virheellinen merkintä.
Kuten tiedätte, Yhdysvaltain ohjeistuksessa ei eritellä -
juutalaisasutusten tai muun Länsirannan tuotteita.
Monet maailman maat harjoittavat tätä. Se ei ole boikotointia.
Olemme sanoneet yhtä paljon EU:n tuotemerkinnästäkin.
Korkeassa asemassa toimiva pääministerin kanslian virkamies -
sanoi TV7:lle, että ministeri Ariel kertoi omia näkemyksiään -
eikä hallituksen tai pääministerin näkemyksiä. Virkamies lisäsi, -
että Netanjahu otti etäisyyttä Arielin Yhdysvaltain-vastaiseen puheeseen.
Muita uutisia: pääministeri Netanjahu tapasi eilisiltana Nikosiassa -
Kyproksen presidentti Anastasiadesin ja Kreikan pääministeri Tsiprasin.
Miehet keskustelivat muun muassa energia-, tutkimus ja teknologia-, -
terrorismin torjunta- ja maahanmuuttoyhteistyöstä.
Netanjahu sanoi yhteisessä lehdistö- tilaisuudessa kokouksen jälkeen, -
että he sopivat kolmenkeskisen komitean perustamisesta. Se selvittää,
voitaisiinko rakentaa maakaasuputki -
Israelin ja Kyproksen maakaasu- kentiltä Kreikan kautta Eurooppaan.
Netanjahu mainitsi, että komitea arvioisi myös, -
voitaisiinko maiden sähköverkot yhdistää vedenalaisella kaapelilla.
Keskustelimme monista yhteistyö- mahdollisuuksista käytännön tasolla.
Ensimmäinen on kaasu.
Kuten sanoitte, meitä on siunattu merialueiden maakaasuvarannoilla.
Päätimme tutkia asiaa hyvin uskaliaalla tavalla: -
Kreikka, Kypros ja Israel perustavat kolmenkeskisen komitean.
Sen tehtävänä on tutkia, voitaisiinko rakentaa maakaasuputki, -
joka kuljettaisi yhteisiä kaasuvarojamme Eurooppaan.
Putki Israelista ja Kyprokselta Kreikan kautta Eurooppaan.
Tämä on rohkea suunnitelma, joka on linjassa -
muiden suunnitelmiemme kanssa energiavarannon hyödyntämisestä.
Toiseksi selvitämme, voisimmeko rakentaa vedenalaisen kaapelin, -
joka yhdistäisi Israelin, Kyproksen -
ja myöhemmin Kreikan sähköverkot. Meille tulisi siis yhteinen sähköverkko.
Lehdistötilaisuudessa Netanjahu korosti maiden vahvoja suhteita -
ja liittojen tärkeää merkitystä Lähi-idän myllerryksen keskellä.
Edessämme on uudenlaisia haasteita -
mutta myös uudenlaisia mahdollisuuksia -
edistää yhteisiä tavoitteita.
Ensin täytyy todeta, että meillä on yhteiset arvot.
Olemme kolme demokratiaa itäisellä Välimerellä.
Ne ovat harvassa täälläpäin.
Meillä on yhteiset moniarvoisuuden, monimuotoisuuden, -
valinnanvapauden, keskustelemisen ja demokratian arvot.
On siis luonnollista, että olemme ystäviä.
Mutta alueella on monia muitakin valtioita, -
joilla on samanlaiset tavoitteet ja intressit: -
vakaus, turvallisuus, hyvinvointi ja rauha.
Nämä ovat tärkeitä tavoitteita.
Tekemällä yhteistyötä edistämme niitä tehokkaammin -
kuin puurtamalla kukin yksin.
Miehet sanoivat tapaavansa uudelleen vuoden 2016 loppupuoliskolla.
Sitten Isisin-vastaiseen taisteluun: -
Yhdysvaltain varapresidentti Biden ilmoitti, -
että USA-johtoinen Isisin-vastainen liittouma -
on saamassa lisää vauhtia ja tulee etenemään edelleen vuonna 2016.
Biden palasi USA:han vierailultaan Euroopasta ja Turkista.
Hän ylisti Yhdysvaltain ponnistelujen viimeaikaista menestystä.
USA tukee irakilaisjoukkoja Obaman kritisoidun ulkomaanpolitiikan osana.
Biden arvosteli Eurooppaa siitä, -
että se on ollut pitkään haluton osal- listumaan Isisin-vastaiseen taisteluun.
Hän kiitti Turkin presidentti Erdogania siitä, -
että tämä on tehostanut taistelua Isisiä vastaan arvioituaan intressejään.
Biden painotti, että liittouman viimeaikainen menestys -
on osaltaan sen ansiota, että Turkki ja Eurooppa ovat lisänneet toimiaan.
Asiaan perehtyneet tietävät, -
että olemme yhteensä vallanneet Daeshin (Isis) alueista 40 prosenttia.
Ramadin jälkeen katsokaa, mitä nyt tapahtuu Raqqassa Syyriassa -
ja Mosulissa Irakissa vuoden 2016 loppuun mennessä.
Obama on saanut eurooppalaiset viimein heräämään, -
sillä he eivät ole tehneet juuri mitään, -
ja yhtäkkiä ― painotan luultavasti liikaa presidentti Erdogania ―
mutta Erdogan on herännyt.
Asiat ovat muuttumassa intressien ansiosta.
Yhdysvaltain kouluttamat Irakin joukot -
ovat työntäneet Isis-kapinalliset pois laajoilta alueilta Ramadia.
Siksi on spekuloitu, että ne voisivat menestyä muuallakin Isisiä vastaan.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen.
Hyvää illan jatkoa ja shabat shalom, maanantaihin!
Suomennos: Marianne Tenetz